title: A Bizottság (EU) 2020/738 végrehajtási rendelete (2020. június 2.) az Indiából származó egyes polietilén-tereftalátok (PET) behozatalára vonatkozó végleges kiegyenlítő vám kivetéséről szóló (EU) 2019/1286 végrehajtási rendelet módosításáról

text:
                  4.6.2020

                  HU

                  Az Európai Unió Hivatalos Lapja

                  L 175/1

         A BIZOTTSÁG (EU) 2020/738 VÉGREHAJTÁSI RENDELETE
         (2020. június 2.)
         az Indiából származó egyes polietilén-tereftalátok (PET) behozatalára vonatkozó végleges kiegyenlítő vám kivetéséről szóló (EU) 2019/1286 végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező támogatott behozatallal szembeni védelemről szóló, 2016. június 8-i (EU) 2016/1037 európai parlamenti és tanácsi rendeletre (1) (a továbbiakban: alaprendelet) és különösen annak 19. cikkére,
         mivel:
         1.   ELJÁRÁS

         1.1.   Hatályban lévő intézkedések

                     (1)

                     A 2603/2000/EK rendelettel (2) a Tanács végleges kiegyenlítő vámot vetett ki a többek között Indiából származó polietilén-tereftalát (a továbbiakban: PET) behozatalára (a továbbiakban: eredeti vizsgálat).

                     (2)

                     Az Európai Bizottság (a továbbiakban: a Bizottság) a 2000/745/EK határozattal (3) elfogadott három indiai exportáló gyártó által a minimális importárra vonatkozóan felajánlott kötelezettségvállalást.

                     (3)

                     Az 1645/2005/EK rendelettel (4) a Tanács módosította az Indiából származó PET behozatala tekintetében hatályban lévő kiegyenlítő intézkedések szintjét. A Tanács a módosításokat az alaprendelet 20. cikke alapján indított gyorsított felülvizsgálat nyomán fogadta el.

                     (4)

                     A 193/2007/EK rendelettel (5) a Tanács hatályvesztési felülvizsgálatot követően további ötéves időtartamra végleges dömpingellenes vámot vetett ki.

                     (5)

                     Ezt követően a kiegyenlítő intézkedéseket – részleges időközi felülvizsgálatok nyomán – az 1286/2008/EK tanácsi rendelet (6) és a 906/2011/EU tanácsi végrehajtási rendelet (7) módosította.

                     (6)

                     Egy későbbi részleges időközi felülvizsgálatot az 559/2012/EU tanácsi végrehajtási rendelet (8) a hatályban lévő intézkedések módosítása nélkül megszüntetett.

                     (7)

                     A 461/2013/EU rendelettel (9) a Tanács egy újabb hatályvesztési felülvizsgálatot követően további ötéves időtartamra végleges dömpingellenes vámot vetett ki.

                     (8)

                     A Bizottság a kötelezettségvállalások elfogadásakor fennálló körülmények megváltozása miatt a 2014/109/EU végrehajtási határozattal (10) visszavonta a kötelezettségvállalások elfogadását.

                     (9)

                     Az (EU) 2015/1350 végrehajtási rendelettel (11) a Bizottság két részleges időközi felülvizsgálat nyomán módosította az Indiából származó PET behozatala tekintetében hatályban lévő kiegyenlítő intézkedések szintjét.

                     (10)

                     Az (EU) 2018/1468 végrehajtási rendelettel (12) a Bizottság két részleges időközi felülvizsgálat nyomán módosította a hatályban lévő kiegyenlítő intézkedések szintjét (a továbbiakban: a 2018. évi rendelet).

                     (11)

                     Az (EU) 2019/1286 végrehajtási rendelettel (13) a Bizottság az utolsó hatályvesztési felülvizsgálatot követően további ötéves időtartamra végleges dömpingellenes vámot vetett ki (a továbbiakban: a 2019. évi hatályvesztési felülvizsgálat). Ezeket a jelenleg hatályban lévő intézkedéseket (a továbbiakban: hatályban lévő intézkedések) az egyénileg megnevezett indiai gyártók esetében tonnánként 0 EUR és 74,6 EUR közötti, minden más gyártó esetében pedig tonnánként 69,4 EUR nagyságú mértékvám alkotja.

               1.2.   A részleges időközi felülvizsgálat megindítása

                     (12)

                     A 2018. évi rendelettel a Bizottság módosította a felülvizsgálat tárgyát képező két exportáló gyártóra vonatkozó hatályos kiegyenlítő intézkedések szintjét, és arra a következtetésre jutott, hogy az eredeti vizsgálattal ellentétben már nem a mértékvám lehet a legmegfelelőbb intézkedési forma.

                     (13)

                     Mindazonáltal a Bizottság azt is megállapította, hogy az érintett felülvizsgálatok során nem áll módjában megváltoztatni az intézkedések formáját, mivel azokkal két részleges időközi felülvizsgálatot zárt le, amelyek mindössze két exportáló gyártó támogatására korlátozódtak.

                     (14)

                     Ennek eredményeként a Bizottság 2019. március 25-én az alaprendelet 19. cikkének (1) bekezdése alapján hivatalból részleges időközi felülvizsgálatot indított, amely az Indiából származó PET behozatalára vonatkozó intézkedések formájára korlátozódott (14) (a továbbiakban: az eljárás megindításáról szóló értesítés). Az eljárás megindítását támogatta az Európai Polietilén-tereftalát-gyártók Bizottsága (a továbbiakban: CPME), az összes európai PET-gyantagyártót képviselő európai kereskedelmi szövetség.

                     (15)

                     Az eljárás megindításáról szóló értesítésben a Bizottság megállapította, hogy elegendő bizonyíték áll rendelkezésre annak alátámasztására, hogy a meglévő intézkedések bevezetésének alapjául szolgáló körülmények megváltoztak, és hogy ezek a változások tartós jellegűek. A bizonyítékok az árak alakulása és az eredeti vizsgálat nyomán bevezetett dömping- és szubvencióellenes intézkedések miatti sajátos helyzetre vonatkoztak, valamint arra, hogy megnőtt azoknak a támogatásoknak a fontossága, amelyek lényegében a kivitt termékek értékével arányosan juttatnak pénzügyi előnyt a kedvezményezetteknek.

               1.3.   Érdekelt felek

                     (16)

                     Az eljárás megindításáról szóló értesítésben a Bizottság felkérte az érdekelt feleket, hogy a vizsgálatban való részvétel érdekében jelentkezzenek. A Bizottság emellett külön tájékoztatta az ismert uniós gyártókat, az ismert exportáló gyártókat, az indiai hatóságokat, az ismert importőröket és felhasználókat a vizsgálat megindításáról, és felkérte őket az abban való részvételre.

                     (17)

                     Az érdekelt felek lehetőséget kaptak arra, hogy észrevételeket tegyenek a vizsgálat megindításával kapcsolatban, és kérjék a Bizottság és/vagy a kereskedelmi ügyekben eljáró meghallgató tisztviselő előtti meghallgatásukat.

                     (18)

                     A PET-gyártókat képviselő európai szakmai szövetség, egy indiai exportáló gyártó és hat felhasználó nyújtott be észrevételeket a vizsgálat megindításával kapcsolatban. Két további exportáló gyártó is jelentkezett, de nem nyújtottak be észrevételeket az eljárás megindításával kapcsolatban.

                     (19)

                     2019. június 11-én a Bizottság meghallgatást tartott a jelentkező három felhasználó részvételével.

               1.4.   Az érdekelt felek tájékoztatása

                     (20)

                     2020. április 6-án India kormánya és a többi érdekelt fél tájékoztatást kapott azokról az alapvető tényekről és szempontokról, amelyek alapján a Bizottság javasolni kívánja az Indiából származó PET behozatalára alkalmazandó intézkedések formájának megváltoztatását. A felek elegendő időt kaptak észrevételeik megtételére.

                     (21)

                     Az indiai kormány és egy exportáló gyártó észrevételeket nyújtott be a nyilvánosságra hozatallal kapcsolatban, amelyeket az alábbiakban meghatározottak szerint megfelelő módon figyelembe vették.

               2.   A FELÜLVIZSGÁLAT TÁRGYÁT KÉPEZŐ TERMÉK ÉS A HASONLÓ TERMÉK

         2.1.   A felülvizsgálat tárgyát képező termék

                     (22)

                     A felülvizsgálat tárgyát képező termék azonos az eredeti vizsgálat keretében vizsgált termékkel: az Indiából származó, jelenleg a 3907 61 00 KN-kód alá tartozó polietilén-tereftalát (PET) az ISO 1628-5 szabvány szerint legalább 78 ml/g viszkozitással (a továbbiakban: a felülvizsgálat tárgyát képező termék).

               2.2.   Hasonló termék

                     (23)

                     A Bizottság megítélése szerint a felülvizsgálat tárgyát képező, Indiában gyártott és az Unióba exportált termék, valamint az uniós gazdasági ágazat által az Unióban gyártott és értékesített termék alapvető fizikai és kémiai tulajdonságai, valamint alapvető felhasználási területei megegyeznek. Ezért ezeket a termékeket a Bizottság az alaprendelet 2. cikkének c) pontja értelmében hasonló termékeknek tekintette.

               3.   VIZSGÁLAT

         3.1.   Háttér-információk

                     (24)

                     Az eredeti vizsgálat egyedi kiegyenlítő vámokat vetett ki (az értékvámokkal szemben). Ezekhez az intézkedésekhez dömpingellenes mértékvám (15) társult, amelyeket ugyanazon a napon vetettek ki. A Bizottság akkor megfelelőbbnek ítélte a mértékvám kivetését az értékvám helyett (amely az exportárak tényleges szintjén alapul). E döntésével a Bizottság azt kívánta elkerülni, hogy a PET-áraknak a nyersolajárak változásai miatti ingadozása magasabb vámok beszedését eredményezze (16).

                     (25)

                     A dömpingellenes intézkedéseket a Tanács 2013-ban megszüntette (17), míg a kiegyenlítő vámokat több alkalommal részlegesen felülvizsgálták, és azok jelenleg tonnánként 0–74,6 EUR között mozognak.

                     (26)

                     A 2018. évi rendeletben a Bizottság megjegyezte, hogy az eredeti vizsgálattal ellentétben már nem a mértékvám lehet a legmegfelelőbb intézkedési forma a nyújtott támogatások kiegyenlítésére. Ennek az az oka, hogy a felülvizsgálati időszak alatt a PET exportáló gyártói számára rendelkezésre álló két fő támogatási rendszer – a vámvisszatérítési rendszer (Duty Drawback Scheme, DDS) és az indiai árukiviteli rendszer (Merchandise Exports from India Scheme, MEIS) – útján biztosított pénzügyi előny elsősorban az exportárhoz kapcsolódott.

                     (27)

                     A Bizottság elemzése a 2018. évi rendelet megállapításain alapult. Ezeket a megállapításokat tartósnak tekintették, és azokat a 2019. évi hatályvesztési felülvizsgálat ténylegesen megerősítette. E megállapítások az indiai kormány és két exportáló gyártó – nevezetesen az IVL Dhunseri Petrochem Industries Private Limited (a továbbiakban: Dhunseri) és a Reliance Industries Limited (a továbbiakban: Reliance) – által szolgáltatott ellenőrzött adatokon alapultak. Ezek az exportáló gyártók képviselték a 2019. évi hatályvesztési felülvizsgálat időszakában (2017. április 1. és 2018. március 31. között) Indiából az EU-ba exportált PET mennyiségének szinte teljes egészét. A szóban forgó kivitelekre (2,3 %-os, illetve 4 %-os ad valorem támogatási mérték alapján) 18,73 EUR/tonna, illetve 29,21 EUR/tonna kiegyenlítő vám vonatkozik.

                     (28)

                     Az exportáló gyártó a végső tájékoztatással kapcsolatos észrevételeiben megismételte a vizsgálat hivatalból történő megindításakor tett észrevételeit, amelyeket az (50) preambulumbekezdés foglal össze. Az indiai kormány a végső tájékoztatással kapcsolatosan hasonló észrevételeket tett. A Bizottság már az (51) preambulumbekezdésben foglalkozott ezekkel az észrevételekkel. Következésképpen a szóban forgó állításokat elutasította.

               3.2.   A jelenlegi vámok célja és hatása

                     (29)

                     Az alaprendelet 1. cikkének (1) bekezdésével összhangban kiegyenlítő vám bármiféle közvetlen vagy közvetett módon megadott támogatás összegének a kiegyenlítése céljából kivethető bármely olyan termék gyártása, termelése, kivitele vagy szállítása vonatkozásában, amelynek az Unióban történő szabad forgalomba bocsátása kárt okoz.

                     (30)

                     Az alaprendelet 19. cikkének (2) bekezdése értelmében a Bizottság felülvizsgálhatja az intézkedések folytatólagos alkalmazását, ha elegendő bizonyíték áll rendelkezésére arra vonatkozóan, hogy a meglévő intézkedés nem, vagy a továbbiakban már nem elégséges ahhoz, hogy hatékonyan ellentételezze az okozott sérelmet előidéző kiegyenlíthető támogatást. Amennyiben a vizsgálat igazolja az állítások helyességét, a kiegyenlítő vámok összegét növelni lehet a támogatás kiegyenlítéséhez szükséges árnövekedés elérése érdekében.

                     (31)

                     E két rendelkezésből tehát egyértelműen kitűnik, hogy a kiegyenlítő vám célja éppen a támogatás kiegyenlítése vagy ellensúlyozása.

                     (32)

                     A 2018. évi rendeletben megállapított jelenlegi támogatási összegek elsősorban két támogatási rendszeren – nevezetesen a vámvisszatérítési rendszeren (Duty Drawback Scheme, a továbbiakban: DDS) és az indiai árukiviteli rendszeren (Merchandise Exports from India Scheme, a továbbiakban: MEIS) – alapulnak. Ezek a rendszerek az adott időpontban a Dhunseri, illetve a Reliance tekintetében megállapított támogatási összegek 97 %-áért, illetve 89 %-áért felelősek. Az indiai kormány e két rendszer alkalmazásával visszatéríti a rendszer hatálya alá tartozó exportált termékek átlagos exportértékének egy bizonyos százalékát az exportáló gyártóknak. Ezért minél magasabb az export tonnánkénti értéke, annál magasabb az exportáló gyártók által kapott visszatérítés összege, és így a támogatás összege. Ez azt jelenti, hogy a kiegyenlíthető támogatások összege az exportár növekedésével összhangban növekszik.

                     (33)

                     Amikor a Bizottság ezeket a vámokat 2018-ban kivetette, a támogatási összegeket átszámította az együttműködő exportáló gyártók által az adott felülvizsgálati időszakban – azaz 2016. április 1. és 2017. március 31. között – alkalmazott PET-árakon alapuló mértékvámokra. Ezek az árak ebben az időszakban viszonylag alacsonyak voltak: exportáló gyártótól függően tonnánként 730 és 815 EUR között mozogtak. A 2019. évi hatályvesztési felülvizsgálat szerint az Indiából származó PET átlagos importára 2016-ban különösen alacsony, 776 EUR/tonna volt (18). Ez volt a legalacsonyabb éves átlagár az említett rendeletben figyelembe vett teljes időszakban (2014. január 1. és 2018. március 31. között). Az Indiából származó PET átlagos importára a 2019. évi hatályvesztési felülvizsgálat időszakában (2017. április 1. és 2018. március 31. között) – amely a Bizottság által az Indiából származó PET-behozatalokkal összefüggésben vizsgált legutóbbi időszak – 916 EUR/tonna volt (19). Figyelembe véve, hogy – a (32) preambulumbekezdésben foglaltak szerint – az Indiából származó PET exportjának támogatása arányosan kapcsolódik az exportárhoz, a 2016. április 1. és 2017. március 31. közötti árak alapján kiszámított mértékvám nem lenne elegendő a 2017. április 1. és 2018. március 31. közötti árakon alapuló támogatás kiegyenlítésére.

                     (34)

                     A Bizottság ezért úgy ítélte meg, hogy e konkrét támogatás jellege miatt előfordulhat, hogy a mértékvám nem megfelelő annak kiegyenlítésére, amint azt az alaprendelet 1. cikkének (1) bekezdése előírja. Az értékvám megfelelőbb erre a célra.

               3.3.   A körülmények megváltozása és tartós jellege

                     (35)

                     Amint azt a fentiekben kifejtettük, a Bizottság az uniós érdek alapján az eredeti vizsgálat során a mértékvámot megfelelőbbnek ítélte annak elkerüléséhez, hogy a PET-áraknak a nyersolajárak változásai miatti ingadozása magasabb vámok beszedését eredményezze. Míg a nyersolajárak – és így a PET-árak is – továbbra is ingadoznak, a rögzített vámok kivetésére vonatkozó döntést azzal összefüggésben kell értelmezni, amelyben azt meghozták.

                     (36)

                     A(32)–(34) preambulumbekezdésben leírt jelenlegi körülmények nagyon eltérnek a 2000. évi helyzettől, amikor a kiegyenlítő vámokat először kivetették. Az eredeti támogatási összegek három támogatási rendszeren alapultak: i. vámhitel-szabályozási rendszer (Duty Entitlement Passbook Scheme, a továbbiakban: DEPS); ii. a beruházási javak exportösztönzési rendszere (Export Promotion Capital Goods Scheme, a továbbiakban: EPCGS); és iii. exportorientált feldolgozó övezetek (Export Processing Zones, a továbbiakban: EPZ)/exportorientált egységek (Export Oriented Units, a továbbiakban: EOU). Ezek közül a legkedvezőbb a DEPS és az EOU/EPZ volt. A jelenleg hatályos rendszerekkel ellentétben ezek nem biztosítottak automatikusan jogot az exportértéken alapuló visszatérítésre.

                     (37)

                     A DEPS keretében az exportőr engedélyt kapott a termékimporthoz nyújtott hitelre (például nyersanyagok vagy beruházási javak esetében). Az előny – és így a támogatás – az érintett áruk behozatalakor keletkezett, nem pedig a PET kivitelekor. Míg az exportérték előírta azt a támogatási plafont, amelyet egy exportáló gyártó kaphatott, magát a támogatást a behozatali szint határozta meg. Az EPZ/EOU, amely a jelenleg Dhunserinek tulajdonított támogatás majdnem teljes összegét (13,9 %-ból 13,5 %-ot) tette ki (20), különböző mechanizmusokból (21) állt. Ezek egyike sem volt az exportértékhez kötött egyszerű kifizetés, ahogyan az a jelenleg alkalmazandó DDS- és MEIS-rendszerek esetében lenne.

                     (38)

                     Az exportáló gyártó a végső tájékoztatással kapcsolatos észrevételeiben megismételte az eljárás megindításával kapcsolatos, az (59) és a (60) preambulumbekezdésben tárgyalt észrevételeit, miszerint nem történt váltás a támogatási rendszerek között. Az exportáló gyártó emlékeztetett arra, hogy az eljárás megindításáról szóló dokumentációhoz tartozó feljegyzésben a Bizottság azt állította, hogy az eredeti vizsgálatban megállapított támogatás 79 %-a az exportárral arányos rendszerből eredt. Az exportáló gyártó érvelése szerint ez csak kissé alacsonyabb, mint a DDS-ből és a MEIS-ből eredő, a 2018. évi rendeletben és a 2019. évi hatályvesztési felülvizsgálatban megállapított támogatás aránya. Az exportáló gyártó azzal is érvelt, hogy abszolút értékben az exportárral összefüggésben nyújtott támogatások sokkal kevésbé jellemzőek, mint az eredeti vizsgálat során. Végezetül az exportáló gyártó arra hivatkozott, hogy a MEIS a jövőben megszűnik, és azt a WTO panaszkezelő rendszere váltja fel.

                     (39)

                     A Bizottság rámutatott, hogy az eljárás megindításáról szóló dokumentációhoz tartozó feljegyzés szerint az eredeti vizsgálat során megállapított támogatás 79 %-a egy olyan rendszerből – a kivitel utáni alapon működő DEPB rendszerből – ered, amely „olyan pénzügyi előnyöket biztosít, amelyekről megállapítást nyert, hogy az exportárhoz kapcsolódnak”. E kapcsolat jellegét, valamint az adott rendszernek a DDS-től és a MEIS-től való különbségeit a Bizottság részletesebben kifejtette a (36) és (37) preambulumbekezdésben, és azt az exportáló gyártó a végső tájékoztatással kapcsolatos észrevételeiben nem vitatta.

                     (40)

                     A MEIS-re vonatkozó észrevételt illetően a Bizottság megjegyezte, hogy annak jövője és az azt állítólagosan felváltó rendszernek a WTO-szabályokkal való összeegyeztethetősége nem tartozik e részleges időközi felülvizsgálat hatálya alá.

                     (41)

                     Következésképpen a Bizottság a szóban forgó állításokat elutasította.

                     (42)

                     A PET-árak ingadozása volt az oka annak, hogy a Bizottság 2000-ben mértékvámot vetett ki, mivel abban az időben nem állt fenn közvetlen kapcsolat a kapott támogatási összeg és az exportáló gyártók exportárai között. Ezzel szemben 2020-ban az Indiából az Unióba exportált PET támogatásának túlnyomó többsége e kivitelek értékéhez kötődött. Az egyetlen megfelelő módszer az, ha a vám összegét értékvám révén kötik hozzá ugyanahhoz az értékhez.

                     (43)

                     Jóllehet a jelenlegi felülvizsgálat nem foglalja magában az uniós érdek vizsgálatát, meg kell jegyezni, hogy a tonnánként fizetendő vám várható ingadozása 2020-ban sokkal kevésbé lenne problematikus a felhasználók számára, mint 2000-ben volt. A 2000-ben megállapított kiegyenlítő vámtételek nemcsak magasabbak voltak (2005-ben, amikor a Dhunseri megkezdte exporttevékenységét, elérték a 8,2 %-ot és a13,9 %-ot), hanem azokat dömpingellenes vámokkal együtt vetették ki; ezek kombinációja 30 % és 44,3 % közötti vámtételeket eredményezne. Következésképpen a tonnánkénti PET-árak hirtelen emelkedése sokkal nagyobb problémát jelentett volna a felhasználók számára. Ezzel szemben a jelenlegi behozatal többségére jelenleg alkalmazandó legmagasabb értékvám legfeljebb 4 % lenne.

                     (44)

                     Az exportáló gyártó a végső tájékoztatással kapcsolatos észrevételeiben azzal érvelt, hogy 2014-et követően folytatódott az olajárak ingadozása, 2020-ban pedig még inkább ez tapasztalható. Az exportáló gyártó szerint a Bizottság a tájékoztatásban megállapította, hogy az olajárak 2014 óta stabilak, és e stabilitásból kifolyólag indokolt az intézkedés értékvámra történő módosítása. Az exportáló gyártó szerint indokolatlan volt az intézkedés értékvámra történő módosítása a Bizottság stabil nyersolajárakra vonatkozó érve alapján.

                     (45)

                     A Bizottság megjegyzi, hogy az exportáló gyártó ezen észrevételében rosszul értelmezte a Bizottságnak az olajárak ingadozásával és annak az e felülvizsgálat során levont következtetésekre gyakorolt hatásával kapcsolatos álláspontját. A (35) preambulumbekezdésben említettek szerint a Bizottság egyértelműen elismerte, hogy a PET-árak és a nyersolajárak a legutóbbi, 2014-es hatályvesztési felülvizsgálatot követően is ingadoztak. Amint az (58) preambulumbekezdésben is szerepel, a Bizottság megítélése szerint az értékvám megfelelőbb arra, hogy pontosan kiegyenlítse a támogatásnak a változó PET- és nyersolajárak miatti ingadozását. Ezt az állítást ezért a Bizottság elutasította.

                     (46)

                     A körülmények ilyen megváltozása tartós jellegű. Ezt a 2018. évi rendelet is megerősítette, amely a két fő rendszer (a DDS és a MEIS) jellegét és prevalenciáját tartósnak találta (22).

                     (47)

                     A végső tájékoztatással kapcsolatos észrevételeiben az indiai kormány azzal érvelt, hogy helytelen a Bizottság azon állítása, miszerint bizonyos változások tartós jellegűek. Az indiai kormány megemlítette, hogy ez különösen igaz a nyersolajárakra, amelyek a 2000. évi nyersolajárak alatt maradtak.

                     (48)

                     Ami a nyersolajárak ingadozását illeti – amely az egyetlen példa az indiai kormány által említett, a körülményekben bekövetkezett változás tartós jellegének helytelen értékelésére –, a Bizottság a (45) preambulumbekezdésben megismételte érveit. Ezt az állítást ezért a Bizottság elutasította.

               3.4.   Az érdekelt felek beadványai az eljárás megindításakor

                     (49)

                     Az európai PET-gyártók szövetsége támogatta a felülvizsgálat megindítását.

                     (50)

                     Az exportáló gyártó azt állította, hogy a hivatalból indított eljárás jogellenes, hozzátéve, hogy a Bizottság eleget tett a CPME felülvizsgálati kérelmének, jóllehet azt semmilyen bizonyíték vagy információ nem támasztotta alá. Továbbá az exportáló gyártó megítélése szerint a Bizottság nem utasíthat el felülvizsgálati kérelmet, miközben azzal egyidejűleg a saját kezdeményezésére felülvizsgálatot indít. Az exportáló gyártó szerint a Bizottság ezzel megsértette az alaprendelet 19. cikkének (2) bekezdésében, valamint a támogatásokról és kiegyenlítő intézkedésekről szóló WTO-megállapodás (a továbbiakban: SCM-megállapodás) 21.2. pontjában foglalt eljárási követelményeket.

                     (51)

                     A CPME azt követően küldte el e-mailjét, hogy a Bizottság megfogalmazta a 2018. évi rendeletben szereplő – a fenti (27) preambulumbekezdésben összefoglalt – megállapításait. A CPME e-mailjében jelzi, hogy támogatja a Bizottság érvelését, és felkéri a Bizottságot, hogy tegye meg a szükséges lépéseket. A CPME e-mailje nem tartalmazza a „felülvizsgálati kérelem” kifejezést. Pusztán támogatását fejezi ki egy ilyen felülvizsgálat esetleges kezdeményezése iránt, amennyiben a Bizottság azt helyénvalónak tartja. A Bizottság nem utasíthatott el egy olyan felülvizsgálati kérelmet, amelyet nem nyújtottak be. Az eljárás megindításáról szóló értesítésben foglaltak szerint a felülvizsgálatot a Bizottság saját kezdeményezésére indította meg az alaprendelet 19. cikkének (1) bekezdése alapján, amely összhangban áll a támogatásokról és kiegyenlítő intézkedésekről szóló megállapodás 21.2. pontjával. A felvetést ezért a Bizottság elutasította.

                     (52)

                     Ezen túlmenően az exportáló gyártó állítása szerint a szóban forgó vámok már 20 éve érvényben vannak, és a Bizottságnak engednie kellene azok hatályvesztését, majd a piacok reakcióját figyelemmel kísérve új, önálló vizsgálatot kellene indítania, ha egyáltalán szükséges.

                     (53)

                     A Bizottság megjegyezte, hogy e részleges időközi felülvizsgálat hatálya kizárólag az intézkedések formájára korlátozódik. Az intézkedések folytatásának vagy hatályvesztésének szükségességét a közelmúltban vizsgálták a 2019. évi hatályvesztési felülvizsgálat során, amelyben az exportáló gyártó együttműködött. A felülvizsgálat megállapította, hogy az Indiából származó PET behozatalára alkalmazandó kiegyenlítő intézkedéseket fenn kell tartani. Ezt az állítást ezért a Bizottság elutasította.

                     (54)

                     Az exportáló gyártó továbbá azt állította, hogy semmi nem indokolja a részleges időközi felülvizsgálatot, sem pedig az intézkedések formájának megváltoztatását. A dömpingellenes intézkedések hatályvesztése és a kötelezettségvállalások közel hat évvel ezelőtti visszavonása állítólagosan nem befolyásolja a jelenlegi kiegyenlítő intézkedések hatékonyságát. Emellett az exportáló gyártó érvelése szerint nem történt váltás a támogatási rendszerek között, továbbá a nyersolaj ára az időközi felülvizsgálat megindítása előtt ingadozott és emelkedett, és továbbra is változékony.

                     (55)

                     Amint azt a Bizottság a (32) és a (34) preambulumbekezdésben megjegyzi, azzal a helyzettel szemben, amikor a kiegyenlítő vámokat eredetileg kivetették, az egyedi kiegyenlítő vámtételek már nem megfelelőek arra, hogy a támogatás tényleges szintjét teljes mértékben kiegyenlítsék, amely a PET-árak miatt ingadozik. Azáltal, hogy a Bizottság a vám összegét értékvámok révén a PET árához köti, hatékonyabban biztosítja a támogatás szintjének kiegyenlítését. A dömpingellenes vámok megszüntetése és a körülmények megváltozása közötti kapcsolatot illetően a Bizottság emlékeztetett a (43) preambulumbekezdésben foglaltakra. A vámok általános szintje azon körülmények közé illeszkedik, amelyek között a mértékvám alkalmazására vonatkozó 2000. évi döntés megszületett; ezek a körülmények már nem állnak fenn. Következésképpen a Bizottság a szóban forgó állításokat elutasította.

                     (56)

                     Ami azt az állítást illeti, miszerint a körülmények már jó ideje megváltoztak, a Bizottság rámutat, hogy nincs megszabott határidő az intézkedések formájának felülvizsgálatára. Amióta az említett változások bekövetkeztek, a Bizottság nem végzett olyan felülvizsgálatot, amely orvosolhatta volna a helyzetet, mivel a változások óta mindössze a két exportáló gyártó által kapott támogatásra korlátozódó részleges időközi felülvizsgálatra és a hatályvesztési felülvizsgálatra került sor. A jelenlegi felülvizsgálat az első vizsgálat a körülmények megváltozása óta, amely kifejezetten a mértékvámok hatékonyságát hivatott értékelni valamennyi exportáló gyártó esetében. A Bizottság ezért ezt az állítást is elutasította.

                     (57)

                     Ezen túlmenően az exportáló gyártó érvelése szerint a rögzített vám továbbra is megfelelő forma annak elkerülésére, hogy a PET-áraknak a változó nyersolajárak miatti ingadozásai túlzott mértékű, indokolatlan vámok beszedését eredményezzék.

                     (58)

                     A (32) és a (34) preambulumbekezdésben említettek szerint a Bizottság úgy véli, hogy az értékvám megfelelőbb arra, hogy pontosan kiegyenlítse a támogatásnak a változó PET- és nyersolajárak miatti ingadozását. Nem világos, hogy az ilyen vám miért lenne indokolatlan. Ezt az állítást ezért a Bizottság elutasította.

                     (59)

                     Végül az exportáló gyártó azt állította, hogy nem történt váltás a támogatási rendszerek között, mivel a 2000-ben kiegyenlített DEPB hasonló volt a DDS-hez és a MEIS-hez.

                     (60)

                     A Bizottság a (37) preambulumbekezdésben már rámutatott, hogy a DEPB abban különbözik a DDS-től vagy a MEIS-től, hogy az előny – és így a támogatás – a nyersanyagok vagy beruházási javak behozatalán alapult, nem pedig az érintett késztermék kivitelén. Ebből kifolyólag a fenti érv nem felelt meg a tényeknek, ezért a Bizottság azt elutasította.

                     (61)

                     Hat felhasználó azt állította, hogy amennyiben az intézkedések formája a mértékvám lenne az értékvám helyett, az növelné az áringadozást és a tényleges vám (és így a termék teljes árának) emelkedéséhez vezetne, ami káros lenne valamennyi továbbfelhasználó üzleti fenntarthatóságára nézve. Azzal is érveltek, hogy a költségnövekedés csökkentené a haszonkulcsukat és rontaná a versenyképességüket.

                     (62)

                     A Bizottság a (34) preambulumbekezdésben már rámutatott, hogy a támogatási szint a fő támogatási rendszerek jellegéből adódóan leginkább a PET-árak szintjével áll összefüggésben. Ezt csak úgy lehet megfelelően kiegyenlíteni, ha olyan intézkedést hoznak, amely az exportárak szintjéhez is kapcsolódik. Ez az intézkedés az értékvám lenne. Az értékvámra történő váltás nem jelenti azt, hogy a PET-árak automatikusan megemelkednek. Az exportárak csökkenésével – ahogy az 2019-ben is történt – az alkalmazandó vámok ugyancsak csökkenni fognak. Továbbá a fenti (43) preambulumbekezdésben foglaltak szerint a két fő indiai exportáló gyártó behozatalára kivetett értékvám alacsony (2,3 % és 4 %) lenne, ezért az nem tekinthető hátrányosnak a továbbfelhasználók üzleti fenntarthatósága szempontjából. Következésképpen a Bizottság a szóban forgó állításokat elutasította.

                     (63)

                     A felhasználók azzal érveltek, hogy az európai PET-gyártók kiépített kapacitása nem elegendő a PET belső keresletének fedezésére.

                     (64)

                     Amint a 2019. évi hatályvesztési felülvizsgálatban is szerepel, az uniós gazdasági ágazat kapacitása a jelenlegi teljes belföldi felhasználás 85 %-ának fedezéséhez elegendő. Emellett az intézkedések hatálya alá nem tartozó más országokból származó behozatal is rendelkezésre áll, míg a PET újrahasznosítása további forrást jelent. Ezen túlmenően a jelenlegi felülvizsgálatnak nem az a célja, hogy az Indiából származó PET behozatalára alkalmazandó vám növelésére törekedjen, hanem az, hogy a jelenlegi körülményekre tekintettel értékvám révén megfelelően kiegyenlítse a tényleges támogatást. Figyelembe véve a 2020 első negyedévének végén tapasztalt nyersolajárakat, ez a változás valószínűleg a PET-árak csökkenését fogja eredményezni. Következésképpen a Bizottság a szóban forgó állításokat elutasította.

                     (65)

                     A felhasználók azt is állították, hogy az európai PET-gyártókat nem éri kár az Indiából származó polietilén-tereftalát behozatala miatt. Éppen ellenkezőleg, olyan időszakon vannak túl, amelyet hosszú ideje tartó marginális pozíció jellemzett.

                     (66)

                     E részleges időközi felülvizsgálat hatálya az Indiából származó PET behozatalára vonatkozó intézkedések formájára korlátozódik. A Bizottság mindazonáltal megjegyezte, hogy a legutóbbi, 2019 júliusában lezárt hatályvesztési felülvizsgálat keretében kárelemzésre került sor. A felülvizsgálat megállapította, hogy az uniós gazdasági ágazatot a felülvizsgálati időszak alatt nem érte jelentős kár, de az továbbra is törékeny helyzetben van, amit az alacsony jövedelmezőség is bizonyít. Következésképpen a Bizottság a szóban forgó állításokat elutasította.

               4.   KÖVETKEZTETÉS

                     (67)

                     A vizsgálat megállapította, hogy a hatályban lévő kiegyenlítő intézkedéseknek értékvám formáját kell ölteniük a – több korábbi vizsgálat során már megállapított (23) – megfelelő szinteken.

                     (68)

                     Az indiai kormány és az exportáló gyártó a végső tájékoztatással kapcsolatos észrevételeiben azzal érvelt, hogy amennyiben a Bizottság úgy dönt, hogy az intézkedések formáját értékvámra változtatja, akkor a 2019. évi hatályvesztési felülvizsgálatban megállapított támogatási mértéket, azaz 3,6 %-ot kell alkalmaznia.

                     (69)

                     A Bizottság megjegyezte, hogy ez a részleges időközi felülvizsgálat az intézkedések formájára korlátozódik, és nem érinti azok szintjét. A Bizottság emlékeztet arra, hogy míg a vám jelenlegi szintjét a 2018. évi rendelet állapította meg, a jelenleg hatályos intézkedéseket a 2019. évi hatályvesztési felülvizsgálat során vezették be. A Reliance esetében ezek az intézkedések tonnánként 29,21 EUR-t határoznak meg, 4 %-os támogatási mérték alapján. E részleges időközi felülvizsgálat keretében más értékvám nem vethető ki, mivel az ilyen változás – az eljárás megindításáról szóló értesítésben foglaltak szerint – nem tartozik e felülvizsgálat hatálya alá. Ezt az állítást ezért a Bizottság elutasította.

                     (70)

                     A Bizottság a fenti elemzés alapján arra a következtetésre jutott, hogy a körülmények megváltoztak, és a mértékvám alkalmazása a továbbiakban már nem alkalmas a támogatás tényleges szintjének kiegyenlítésére. Mivel a támogatás folytatódásának valószínűsége már a 2019. évi hatályvesztési felülvizsgálat során megállapítást nyert, az intézkedések a kiegyenlítő vámok formáját a mértékvámról az értékvámra fogják változtatni.

                     (71)

                     Az indiai kormány és az exportáló gyártó a végső tájékoztatással kapcsolatos észrevételeiben azzal érvelt, hogy az Indiából származó PET behozatalára kivetett vámok már két évtizede hatályban vannak, és azokat hatályon kívül kellene helyezni, mivel az intézkedések hatályvesztése a szabály, az intézkedések fenntartása pedig a kivétel. Továbbá az indiai kormány és az exportáló gyártó érvelése szerint az eredeti panaszosok eltűntek, és a Bizottság most a belföldi gazdasági ágazaton kívüli gyártókat védi.

                     (72)

                     Az exportáló gyártó azt állította továbbá, hogy az Indorama Ventures Europe B.V.-t ki kellene vonni az uniós gazdasági ágazat jelenlegi értelmezési köréből. Az exportáló gyártó emellett úgy vélte, hogy az intézkedések nem szolgálják az Unió érdekét, mivel azok károsak valamennyi továbbfelhasználó és felhasználó üzleti fenntarthatóságára nézve. Végezetül az exportáló gyártó azzal érvelt, hogy az intézkedések folytatásának engedélyezése hátrányos megkülönböztetésnek minősül Indiával szemben, különösen pedig az exportáló gyártóval szemben.

                     (73)

                     A Bizottság megjegyezte, hogy e megfontolások egyike sem tartozik e részleges időközi felülvizsgálat hatálya alá, amely az intézkedések formájára korlátozódott. Továbbá a Bizottság rámutatott, hogy a 2019. évi hatályvesztési felülvizsgálat során – amelyben az indiai kormány és az exportáló gyártó egyaránt együttműködött – a közelmúltban megállapítást nyert, hogy indokolt az intézkedések meghosszabbítása az alkalmazandó jogi kereten belül. A Bizottság emlékeztetett arra, hogy az alaprendelet 19. cikkének (2) bekezdése értelmében az exportáló gyártók kérhetik a Bizottságtól a támogatás szintjére vonatkozó felülvizsgálat megindítását, amennyiben úgy ítélik meg, hogy tartós okok indokolják a felülvizsgálatot.

                     (74)

                     Következésképpen a Bizottság a szóban forgó állításokat elutasította.

                     (75)

                     Ez a rendelet összhangban van az (EU) 2016/1036 európai parlamenti és tanácsi rendelet (24) 15. cikkének (1) bekezdésével létrehozott bizottság véleményével,

               ELFOGADTA EZT A RENDELETET:

            1. cikk
            Az (EU) 2019/1286 bizottsági végrehajtási rendelet 1. cikke (2) bekezdésében szereplő táblázat helyébe a következő táblázat lép:

                        Vállalat

                        Kiegyenlítő vám (%)

                        TARIC-
                        kiegészítő kód

                        Futura Polyesters Ltd

                        0

                        A184

                        IVL Dhunseri Petrochem Industries Private Limited

                        2,3

                        C380

                        Pearl Engineering Polymers Ltd

                        13,8

                        A182

                        Reliance Industries Limited

                        4,0

                        A181

                        Senpet Ltd

                        4,43

                        A183

                        Minden más vállalat

                        13,8

                        A999

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. június 2-án.

                  a Bizottság részéről

                  az elnök

               Ursula VON DER LEYEN

            (1)  HL L 176., 2016.6.30., 55. o.

            (2)  A Tanács 2603/2000/EK rendelete (2000. november 27.) az Indiából, Malajziából és Thaiföldről származó egyes polietilén-tereftalátok behozatalára végleges kiegyenlítő vám kivetéséről és a kivetett ideiglenes vám végleges beszedéséről, illetve az Indonéziából, a Koreai Köztársaságból és Tajvanból származó bizonyos polietilén-tereftalát behozatalára vonatkozó szubvencióellenes eljárás megszüntetéséről (HL L 301., 2000.11.30., 1. o.).

            (3)  A Bizottság 2000/745/EK határozata (2000. november 29.) az Indiából, Indonéziából, Malajziából, a Koreai Köztársaságból, Tajvanból és Thaiföldről származó egyes polietilén-tereftalátok behozatalára vonatkozó dömpingellenes és szubvencióellenes eljárással kapcsolatban felajánlott kötelezettségvállalások elfogadásáról (HL L 301., 2000.11.30., 88. o.).

            (4)  A Tanács 1645/2005/EK rendelete (2005. október 6.) a többek között Indiából származó egyes polietilén-tereftalátok behozatala vonatkozásában végleges kiegyenlítő vám kivetéséről szóló 2603/2000/EK rendelet módosításáról (HL L 266., 2005.10.11., 1. o.).

            (5)  A Tanács 193/2007/EK rendelete (2007. február 22.) a 2026/97/EK rendelet 18. cikke szerinti hatályvesztési felülvizsgálatot követően az Indiából származó polietilén-tereftalát (PET) behozatalára vonatkozó végleges kiegyenlítő vám kivetéséről (HL L 59., 2007.2.27., 34. o.).

            (6)  A Tanács 1286/2008/EK rendelete (2008. december 16.) az Indiából származó egyes polietilén-tereftalátok behozatalára vonatkozó végleges kiegyenlítő vám kivetéséről szóló 193/2007/EK tanácsi rendelet módosításáról és a többek között Indiából származó egyes polietilén-tereftalátok behozatalára vonatkozó végleges dömpingellenes vám kivetéséről szóló 192/2007/EK tanácsi rendelet módosításáról (HL L 340., 2008.12.19., 1. o.).

            (7)  A Tanács 906/2011/EU végrehajtási rendelete (2011. szeptember 2.) az Indiából származó polietilén-tereftalátok behozatalára vonatkozó végleges kiegyenlítő vám kivetéséről szóló 193/2007/EK rendelet módosításáról és a többek között Indiából származó egyes polietilén-tereftalátok behozatalára vonatkozó végleges dömpingellenes vám kivetéséről szóló 192/2007/EK rendelet módosításáról (HL L 232., 2011.9.9., 19. o.).

            (8)  A Tanács 559/2012/EU végrehajtási rendelete (2012. június 26.) a többek között Indiából származó egyes polietilén-tereftalátok (PET) behozatalára alkalmazandó kiegyenlítő intézkedések részleges időközi felülvizsgálatának megszüntetéséről (HL L 168., 2012.6.28., 6. o.).

            (9)  A Tanács 461/2013/EU végrehajtási rendelete (2013. május 21.) az 597/2009/EK rendelet 18. cikke szerinti hatályvesztési felülvizsgálatot követően az Indiából származó egyes polietilén-tereftalátok (PET) behozatalára vonatkozó végleges kiegyenlítő vám kivetéséről (HL L 137., 2013.5.23., 1. o.).

            (10)  A Bizottság 2014/109/EU végrehajtási határozata (2014. február 4.) a többek között Indiából származó egyes polietilén-tereftalátok behozatalával kapcsolatos dömpingellenes és szubvencióellenes eljárások keretében tett kötelezettségvállalások elfogadásáról szóló 2000/745/EK határozat hatályon kívül helyezéséről (HL L 59., 2014.2.28., 35. o.).

            (11)  A Bizottság (EU) 2015/1350 végrehajtási rendelete (2015. augusztus 3.) az Indiából származó egyes polietilén-tereftalátok (PET) behozatalára vonatkozó végleges kiegyenlítő vám kivetéséről szóló 461/2013/EU tanácsi végrehajtási rendelet módosításáról (HL L 208., 2015.8.5., 10. o.).

            (12)  A Bizottság (EU) 2018/1468 végrehajtási rendelete (2018. október 1.) az Indiából származó egyes polietilén-tereftalátok (PET) behozatalára vonatkozó végleges kiegyenlítő vám kivetéséről szóló 461/2013/EU tanácsi végrehajtási rendelet módosításáról (HL L 246., 2018.10.2., 3. o.).

            (13)  A Bizottság (EU) 2019/1286 végrehajtási rendelete (2019. július 30.) az Indiából származó egyes polietilén-tereftalátok (PET) behozatalára vonatkozó végleges kiegyenlítő vámnak az (EU) 2016/1037 európai parlamenti és tanácsi rendelet 18. cikke szerinti hatályvesztési felülvizsgálatot követő kivetéséről (HL L 202., 2019.7.31., 81. o.).

            (14)  Értesítés az Indiából származó egyes polietilén-tereftalátok behozatalára alkalmazandó kiegyenlítő intézkedések részleges időközi felülvizsgálatának megindításáról (HL C 111., 2019.3.25., 47. o.).

            (15)  Az Indiából, Indonéziából, Malajziából, a Koreai Köztársaságból, Tajvanból és Thaiföldről származó egyes polietilén-tereftalátok behozatalára végleges dömpingellenes vám kivetéséről és a kivetett ideiglenes vám végleges beszedéséről szóló, 2000. november 27-i 2604/2000/EK tanácsi rendelet (HL L 301., 2000.11.30., 21. o.) által kivetve.

            (16)  Lásd a rendelet (99) preambulumbekezdését.

            (17)  A Tanács 2013/226/EU végrehajtási határozata (2013. május 21.) az 1225/2009/EK rendelet 11. cikkének (2) bekezdése szerinti hatályvesztési felülvizsgálatot követően az Indiából, Tajvanról és Thaiföldről származó egyes polietilén-tereftalátok (PET) behozatalára vonatkozó végleges dömpingellenes vám kivetéséről, valamint az Indonéziából és Malajziából származó egyes polietilén-tereftalátok behozatalára vonatkozó hatályvesztési felülvizsgálati eljárás megszüntetéséről szóló tanácsi végrehajtási rendeletre irányuló javaslat elutasításáról, amennyiben a javaslat végleges dömpingellenes vámot vetne ki az Indiából, Tajvanról és Thaiföldről származó egyes polietilén-tereftalátok (PET) behozatalára (HL L 136., 2013.5.23., 12. o.).

            (18)  Lásd a (125) preambulumbekezdést.

            (19)  Ugyanott.

            (20)  Az 1645/2005/EK rendelet.

            (21)  i. mentesség az importvámok fizetése alól minden olyan árutípus (többek között beruházási javak, nyersanyagok és fogyóeszközök) esetében, amelyre a gyártás, előállítás, feldolgozás során vagy annak kapcsán szükség van; mentesség a belföldi forrásokból beszerzett árukra kivetett jövedéki adó fizetése alól; a helyben beszerzett árukra kivetett központi forgalmi adó visszatérítése; a nem termékspecifikus vámtételek (ún. „all industry rates”) visszatérítése a belföldi olajtársaságoktól beszerzett fűtőolaj esetében; v. lehetőség a termelés egy részének belföldi értékesítésére a késztermék esetében alkalmazandó vámok megfizetése mellett, ami kivételt jelent az alól az általános követelmény alól, melynek értelmében valamennyi terméket külföldön kell értékesíteni; vi. az exportértékesítésből származó nyereség után általában fizetendő jövedelemadó alóli mentesség.

            (22)  Az (EU) 2018/1468 végrehajtási rendelet (122)–(131) preambulumbekezdése.

            (23)  A megfelelő szinteket a következő rendeletek állapították meg: a Futura Polyesters Ltd tekintetében: a 2603/2000/EK rendelet; minden más vállalat, valamint a Pearl Engineering Polymers Ltd és a Senpet Ltd tekintetében: az 1286/2008/EK rendelet; az IVL Dhunseri Petrochem Industries Private Limited és a Reliance Industries Limited tekintetében: az (EU) 2018/1468 végrehajtási rendelet.

            (24)  Az Európai Parlament és a Tanács (EU) 2016/1036 rendelete (2016. június 8.) az Európai Unióban tagsággal nem rendelkező országokból érkező dömpingelt behozatallal szembeni védelemről (HL L 176., 2016.6.30., 21. o.).


title: A Bizottság (EU) 2020/744 végrehajtási rendelete (2020. június 4.) a 2009/138/EK európai parlamenti és tanácsi irányelvnek megfelelően a külső hitelminősítő intézetek hitelminősítéseinek objektív hitelminősítési kategóriákba sorolása tekintetében végrehajtás-technikai standardok megállapításáról szóló (EU) 2016/1800 végrehajtási rendelet módosításáról (EGT-vonatkozású szöveg)

text:
                  5.6.2020

                  HU

                  Az Európai Unió Hivatalos Lapja

                  L 176/4

         A BIZOTTSÁG (EU) 2020/744 VÉGREHAJTÁSI RENDELETE
         (2020. június 4.)
         a 2009/138/EK európai parlamenti és tanácsi irányelvnek megfelelően a külső hitelminősítő intézetek hitelminősítéseinek objektív hitelminősítési kategóriákba sorolása tekintetében végrehajtás-technikai standardok megállapításáról szóló (EU) 2016/1800 végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biztosítási és viszontbiztosítási üzleti tevékenység megkezdéséről és gyakorlásáról szóló, 2009. november 25-i 2009/138/EK európai parlamenti és tanácsi irányelvre (Szolvencia II) (1) és annak 109a. cikke (1) bekezdésére,
         mivel:

                     (1)

                     Az (EU) 2016/1800 bizottsági végrehajtási rendelet (2) melléklete többek között megfelelteti a külső hitelminősítő intézetek (KHMI-k) által kibocsátott hitelkockázati hitelminősítéseket az (EU) 2015/35 felhatalmazáson alapuló bizottsági rendelet (3) I. címe I. fejezetének 2. szakaszában („Külső hitelminősítések”) meghatározott hitelminőségi besorolásnak.

                     (2)

                     Az (EU) 2016/1800 végrehajtási rendelet mellékletének az (EU) 2018/633 bizottsági végrehajtási rendelet (4) általi legutóbbi módosítása óta az (EU) 2016/1800 végrehajtási rendelet mellékletében található egyes hozzárendelések esetében megváltoztak a hitelminősítéseket alátámasztó mennyiségi és minőségi tényezők. Ezen túlmenően egyes KHMI-k új piaci szegmensekre is kiterjesztették a hitelminősítéseiket, ami új minősítési skálákat és új hitelminősítési típusokat eredményezett. Következésképpen az érintett KHMI-k hozzárendeléseit aktualizálni kell.

                     (3)

                     Az (EU) 2018/633 végrehajtási rendelet elfogadása óta egy további hitelminősítő intézet került nyilvántartásba vételre az 1060/2009/EK európai parlamenti és tanácsi rendeletnek (5) megfelelően. Mivel az 575/2013/EU európai parlamenti és tanácsi rendelet (6) 136. cikkének (1) bekezdése minden KHMI esetében előírja a hozzárendelés meghatározását, a szóban forgó újonnan nyilvántartásba vett KHMI tekintetében is szükség van a hozzárendelés elvégzésére. Az újonnan nyilvántartásba vett külső hitelminősítő intézet által alkalmazott hitelminősítések ugyanazon a módszertanon alapulnak, mint amelyet anyavállalata, egy harmadik országbeli KHMI alkalmaz, amelyre vonatkozóan a hozzárendelés már megtörtént. Ebben a konkrét esetben ezért indokolt, hogy az újonnan nyilvántartásba vett KHMI-re vonatkozó hozzárendelés megfeleljen az adott harmadik országbeli KHMI tekintetében meghatározott hozzárendelésnek.

                     (4)

                     Ez a rendelet az Európai Bankhatóság (EBH), az Európai Értékpapírpiaci Hatóság (ESMA) és az Európai Biztosítás- és Foglalkoztatóinyugdíj-hatóság (EIOPA) (az európai felügyeleti hatóságok) által együttesen a Bizottságnak benyújtott végrehajtás-technikai standardtervezeteken alapul.

                     (5)

                     Az európai felügyeleti hatóságok nyilvános konzultációt folytattak az e rendelet alapját képező végrehajtás-technikai standardtervezetekről, elemezték az esetleges kapcsolódó költségeket és hasznot, továbbá kikérték az 1093/2010/EU európai parlamenti és tanácsi rendelet (7) 37. cikkével összhangban létrehozott banki érdekképviseleti csoport véleményét, az 1095/2010/EU európai parlamenti és tanácsi rendelet (8) 37. cikkével összhangban létrehozott Értékpapírpiaci Érdekképviseleti Csoport véleményét, valamint az 1094/2010/EU európai parlamenti és tanácsi rendelet (9) 37. cikkével összhangban létrehozott biztosítási és viszontbiztosítási érdekképviseleti csoport véleményét.

                     (6)

                     Az (EU) 2016/1800 végrehajtási rendeletet ezért ennek megfelelően módosítani kell,

               ELFOGADTA EZT A RENDELETET:

            1. cikk
            Az (EU) 2016/1800 végrehajtási rendelet módosítása
            Az (EU) 2016/1800 végrehajtási rendelet mellékletének helyébe az e rendelet mellékletében szereplő szöveg lép.

            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. június 4-én.

                  a Bizottság részéről

                  az elnök

               Ursula VON DER LEYEN

            (1)  HL L 335., 2009.12.17., 1. o.

            (2)  A Bizottság (EU) 2016/1800 végrehajtási rendelete (2016. október 11.) a 2009/138/EK európai parlamenti és tanácsi irányelvnek megfelelően a külső hitelminősítő intézetek hitelminősítéseinek objektív hitelminősítési kategóriákba sorolása tekintetében végrehajtás-technikai standardok megállapításáról (HL L 275., 2016.10.12., 19. o.).

            (3)  A Bizottság (EU) 2015/35 felhatalmazáson alapuló rendelete (2014. október 10.) a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelv (Szolvencia II) kiegészítéséről (HL L 12., 2015.1.17., 1. o.).

            (4)  A Bizottság (EU) 2018/633 végrehajtási rendelete (2018. április 24.) a 2009/138/EK európai parlamenti és tanácsi irányelvnek megfelelően a külső hitelminősítő intézetek hitelminősítéseinek objektív hitelminősítési kategóriákba sorolása tekintetében végrehajtás-technikai standardok megállapításáról szóló (EU) 2016/1800 végrehajtási rendelet módosításáról (HL L 105., 2018.4.25., 6. o.).

            (5)  Az Európai Parlament és a Tanács 1060/2009/EK rendelete (2009. szeptember 16.) a hitelminősítő intézetekről (HL L 302., 2009.11.17., 1. o.).

            (6)  Az Európai Parlament és a Tanács 575/2013/EU rendelete (2013. június 26.) a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról (HL L 176., 2013.6.27., 1. o.).

            (7)  Az Európai Parlament és a Tanács 1093/2010/EU rendelete (2010. november 24.) az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).

            (8)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).

            (9)  Az Európai Parlament és a Tanács 1094/2010/EU rendelete (2010. november 24.) az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről (HL L 331., 2010.12.15., 48. o.).

            MELLÉKLET

                     „MELLÉKLET

                        A külső hitelminősítő intézetek hitelminősítéseinek objektív hitelminősítési kategóriákba sorolása a 2009/138/EK irányelvnek megfelelően

                                    Hitelminősítési kategória

                                    0

                                    1

                                    2

                                    3

                                    4

                                    5

                                    6

                                       ACRA Europe a.s (formerly European Rating Agency a.s.)

                                    Globális hosszú távú minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Globális rövid távú minősítési skála

                                    S1

                                    S2

                                    S3, S4, NS

                                       AM Best Europe-Rating Services Ltd.

                                    Hosszú távú kibocsátói hitelminősítési skála

                                    aaa

                                    aa, aa-

                                    a+, a, a-

                                    bbb+, bbb, bbb-

                                    bb+, bb, bb-

                                    b+, b, b-

                                    ccc+, ccc, ccc-, cc, c, d, e, f, s

                                    Hosszú távú kibocsátási minősítési skála

                                    aaa

                                    aa, aa-

                                    a+, a, a-

                                    bbb+, bbb, bbb-

                                    bb+, bb, bb-

                                    b+, b, b-

                                    ccc+, ccc, ccc-, cc, c, d, s

                                    Pénzügyierő-minősítési skála

                                    A++, A+

                                    A, A-

                                    B++, B+

                                    B, B-

                                    C++, C+

                                    C, C-, D, E, F, S

                                    Rövid távú kibocsátói minősítési skála

                                    AMB-1+

                                    AMB-1-

                                    AMB-2,

                                    AMB-3

                                    AMB- 4, d, e, f, s

                                    Rövid távú kibocsátási minősítési skála

                                    AMB-1+

                                    AMB-1-

                                    AMB-2,

                                    AMB-3

                                    AMB- 4, d, s

                                       ARC Ratings S.A.

                                    Közép- és hosszú távú kibocsátói minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Közép- és hosszú távú kibocsátási minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Rövid távú kibocsátói minősítési skála

                                    A-1+

                                    A-1

                                    A-2, A-3

                                    B, C, D

                                    Rövid távú kibocsátási minősítési skála

                                    A-1+

                                    A-1

                                    A-2, A-3

                                    B, C, D

                                       ASSEKURATA Assekuranz Rating-Agentur GmbH

                                    Hosszú távú hitelminősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC/C, D

                                    Rövid távú vállalati minősítési skála

                                    A++

                                    A

                                    B, C, D

                                       Axesor Risk Management SL

                                    Globális minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D, E

                                       Banque de France

                                    Globális hosszú távú kibocsátói hitelminősítési skála

                                    3++

                                    3+, 3

                                    4+

                                    4, 5+

                                    5, 6

                                    7, 8, 9, P

                                       BCRA – Credit Rating Agency AD

                                    Globális hosszú távú minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Globális rövid távú minősítési skála

                                    A-1+

                                    A-1

                                    A-2, A-3

                                    B, C, D

                                    Nyugdíjbiztosító hosszú távú minősítési skálája

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Nyugdíjbiztosító rövid távú minősítési skálája

                                    A-1+

                                    A-1

                                    A-2, A-3

                                    B, C, D

                                    Nyugdíjalap hosszú távú minősítési skálája

                                    AAA pf

                                    AA pf

                                    A pf

                                    BBB pf

                                    BB pf

                                    B pf

                                    C pf

                                    Garanciaalap hosszú távú minősítési skálája

                                    AAA

                                    AA

                                    A

                                    BBB

                                    BB

                                    B

                                    C, D

                                    Garanciaalap rövid távú minősítési skálája

                                    A-1+

                                    A-1

                                    A-2, A-3

                                    B, C, D

                                       Capital Intelligence Ratings Ltd

                                    Nemzetközi hosszú távú kibocsátói minősítési skála

                                    AAA

                                    AA

                                    A

                                    BBB

                                    BB

                                    B

                                    C, RS, SD, D

                                    Nemzetközi hosszú távú kibocsátási minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Nemzetközi hosszú távú biztosítói pénzügyierő-minősítési skála

                                    AAA

                                    AA

                                    A

                                    BBB

                                    BB

                                    B

                                    C, RS, SD, D

                                    Nemzetközi rövid távú kibocsátói minősítési skála

                                    A1+

                                    A1

                                    A2, A3

                                    B, C, RS, SD, D

                                    Nemzetközi rövid távú kibocsátási minősítési skála

                                    A1+

                                    A1

                                    A2, A3

                                    B, C, D

                                    Nemzetközi rövid távú biztosítói pénzügyierő-minősítési skála

                                    A1+

                                    A1

                                    A2, A3

                                    B, C, RS, SD, D

                                       Cerved Rating Agency S.p.A.

                                    Hosszú távú vállalati minősítési skála

                                    A1.1

                                    A1.2, A1.3

                                    A2.1, A2.2, A3.1

                                    B1.1, B1.2

                                    B2.1, B2.2

                                    C1.1

                                    C1.2, C2.1

                                       Creditreform Rating AG

                                    Hosszú távú minősítési skála

                                    AAA

                                    AA

                                    A

                                    BBB

                                    BB

                                    B, C, SD, D

                                       CRIF Ratings S.r. l.

                                    Hosszú távú kibocsátói minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D1S, D

                                    Hosszú távú kibocsátási minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, DS

                                    Rövid távú kibocsátói minősítési skála

                                    IG-1

                                    IG-2

                                    SIG-1, SIG-2, SIG-3, SIG-4

                                    Rövid távú kibocsátási minősítési skála

                                    IG-1

                                    IG-2

                                    SIG-1, SIG-2, SIG-3, SIG-4

                                       Dagong Europe Credit Rating

                                    Hosszú távú hitelminősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Rövid távú hitelminősítési skála

                                    A-1

                                    A-2, A-3

                                    B, C, D

                                       DBRS Ratings Limited

                                    Hosszú távú kötelezettségminősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Kereskedelmi értékpapírokra és rövid távú adósságra vonatkozó minősítési skála

                                    R-1 H, R-1 M

                                    R-1 L

                                    R-2, R-3

                                    R-4, R-5, D

                                    Pénzügyierő-minősítési skála

                                    AAA, AA

                                    A

                                    BBB

                                    BB

                                    B

                                    CCC, CC, C, R

                                       Egan-Jones Ratings Co.

                                    Hosszú távú hitelminősítési skála

                                    AAA

                                    AA

                                    A

                                    BBB

                                    BB

                                    B

                                    CCC,CC, C, D

                                    Rövid távú hitelminősítési skála

                                    A-1+

                                    A-1

                                    A-2

                                    A-3, B, C, D

                                       Euler Hermes Rating GmbH

                                    Globális hosszú távú minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, SD, D

                                       EuroRating Sp. z o.o.

                                    Globális hosszú távú minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                       Fitch Ratings

                                    Hosszú távú kibocsátói fizetésképtelenségi minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, RD, D

                                    Vállalati pénzügyi kötelezettségek – Hosszú távú minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C

                                    Nemzetközi hosszú távú biztosítói pénzügyierő-minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C

                                    Származtatott ügyletben részt vevő partner minősítési skálája

                                    AAA dcr, AA dcr

                                    A dcr

                                    BBB dcr

                                    BB dcr

                                    B dcr

                                    CCC dcr, CC dcr, C dcr

                                    Rövid távú minősítési skála

                                    F1+

                                    F1

                                    F2, F3

                                    B, C, RD, D

                                    Rövid távú biztosítói pénzügyierő-minősítési skála

                                    F1+

                                    F1

                                    F2, F3

                                    B, C

                                       GBB-Rating Gesellschaft für Bonitätsbeurteilung mbH

                                    Globális hosszú távú minősítési skála

                                    AAA

                                    AA

                                    A, BBB

                                    BB

                                    B

                                    CCC, CC, C, D

                                       HR Ratings de México, S.A. de C. V.

                                    Globális hosszú távú minősítési skála

                                    HR AAA(G)

                                    HR AA(G)

                                    HR A(G)

                                    HR BBB(G)

                                    HR BB(G)

                                    HR B(G)

                                    HR C(G)/HR D(G)

                                    Globális rövid távú minősítési skála

                                    HR+1(G)

                                    HR1(G)

                                    HR2(G)

                                    HR3(G)

                                    HR4(G), HR5(G), HR D(G)

                                       ICAP Group S.A

                                    Globális hosszú távú minősítési skála

                                    AA, A

                                    BB, B

                                    C, D

                                    E, F

                                    G, H

                                       INC Rating Sp. z o.o.

                                    Hosszú távú kibocsátói hitelminősítési skála

                                    AA

                                    A

                                    BBB

                                    BB

                                    B

                                    CCC,CC, C, D

                                       Japan Credit Rating Agency Ltd

                                    Hosszú távú kibocsátói minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, LD, D

                                    Hosszú távú kibocsátási minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Rövid távú kibocsátói minősítési skála

                                    J-1+

                                    J-1

                                    J-2

                                    J-3, NJ, LD, D

                                    Rövid távú kibocsátási hitelminősítési skála

                                    J-1+

                                    J-1

                                    J-2

                                    J-3, NJ, D

                                       Kroll Bond Rating Agency

                                    Hosszú távú hitelminősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Rövid távú hitelminősítési skála

                                    K1+

                                    K1

                                    K2, K3

                                    B, C, D

                                       Kroll Bond Rating Agency Europe

                                    Hosszú távú hitelminősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Rövid távú hitelminősítési skála

                                    K1+

                                    K1

                                    K2, K3

                                    B, C, D

                                       modeFinance S.r.l.

                                    Globális hosszú távú minősítési skála

                                    A1

                                    A2

                                    A3

                                    B1

                                    B2

                                    B3

                                    C1, C2, C3, D

                                       Moody’s Investors Service

                                    Globális hosszú távú minősítési skála

                                    Aaa

                                    Aa

                                    A

                                    Baa

                                    Ba

                                    B

                                    Caa, Ca, C

                                    Globális rövid távú minősítési skála

                                    P-1

                                    P-2

                                    P-3

                                    NP

                                       QIVALIO SAS (korábban Spread Research)

                                    Globális hosszú távú minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Globális rövid távú minősítési skála

                                    SR0

                                    SR1, SR2

                                    SR3, SR4, SR5, SRD

                                       Rating-Agentur Expert RA GmbH

                                    Nemzetközi hitelminősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D, E

                                    Nemzetközi megbízhatósági minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D, E

                                       Scope Ratings AG

                                    Hosszú távú minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Rövid távú minősítési skála

                                    S-1+

                                    S-1

                                    S-2

                                    S-3, S-4

                                       S&P Global Ratings

                                    Hosszú távú kibocsátói hitelminősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, R, SD/D

                                    Hosszú távú kibocsátási hitelminősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Biztosítói pénzügyierő-minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, SD/D, R

                                    Közepes méretű vállalatok értékelésén alapuló minősítési skála

                                    MM1

                                    MM2

                                    MM3, MM4

                                    MM5, MM6

                                    MM7, MM8, MMD

                                    Rövid távú kibocsátói hitelminősítési skála

                                    A-1+

                                    A-1

                                    A-2, A-3

                                    B, C, R, SD/D

                                    Rövid távú kibocsátási hitelminősítési skála

                                    A-1+

                                    A-1

                                    A-2, A-3

                                    B, C, D

                                       The Economist Intelligence Unit Ltd

                                    Szuverén sávos minősítési skála

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

               ”


title: A Bizottság (EU) 2020/745 végrehajtási rendelete (2020. június 4.) az (EU) 2018/1042 rendeletnek egyes intézkedései alkalmazása kezdőnapjának a Covid19-világjárvány miatti elhalasztása tekintetében történő módosításáról (EGT-vonatkozású szöveg)

text:
                  5.6.2020

                  HU

                  Az Európai Unió Hivatalos Lapja

                  L 176/11

         A BIZOTTSÁG (EU) 2020/745 VÉGREHAJTÁSI RENDELETE
         (2020. június 4.)
         az (EU) 2018/1042 rendeletnek egyes intézkedései alkalmazása kezdőnapjának a Covid19-világjárvány miatti elhalasztása tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről szóló, 2018. július 4-i (EU) 2018/1139 európai parlamenti és tanácsi rendeletre (1) és különösen annak 23. cikkére, 31. cikkére és 62. cikke (15) bekezdésére,
         mivel:

                     (1)

                     A Covid19-világjárvány megfékezése érdekében bevezetett intézkedések súlyosan akadályozzák a tagállamokat és a légiközlekedési ágazatot abban, hogy felkészüljenek a légi közlekedés biztonsága terén a közelmúltban elfogadott végrehajtási rendeletek alkalmazására.

                     (2)

                     A kijárási korlátozások, a munkavállalók változó munkakörülményei és rendelkezésre állása, valamint a Covid19-világjárvány valamennyi érdekelt félre gyakorolt jelentős negatív következményeinek kezeléséhez szükséges többletmunka hátráltatja az említett végrehajtási rendeletek alkalmazásának előkészítését.

                     (3)

                     Az (EU) 2018/1042 bizottsági rendelettel (2) bevezetett, az alkoholvizsgálatokra, a pilóták közötti támogatási programokra és a pilóták pszichológiai vizsgálatára vonatkozó új követelményeket a tagállamok – különböző korlátozó intézkedések elfogadása miatt – nem tudják alkalmazni az említett rendeletben meghatározott határidőn belül, azaz 2020. augusztus 14-től. A tagállamoknak nem áll módjukban gondoskodni arról, hogy a személyzet eleget tehessen az (EU) 2018/1042 rendelet által bevezetett új kötelezettségeknek, mivel az a Covid19-világjárványból való kilábalás során akadályozhatná a személyzet rendelkezésre állását a légi járatok újraindításakor. Ezért az említett követelmények alkalmazásának kezdőnapját 6 hónappal el kell halasztani annak érdekében, hogy a tagállamoknak lehetőségük legyen ellensúlyozni az említett intézkedéseknek a Covid19-világjárvány miatti késedelmes végrehajtása által okozott negatív hatásokat.

                     (4)

                     Az Európai Unió Repülésbiztonsági Ügynöksége megerősítette a Bizottság felé, hogy a (3) preambulumbekezdésben említett rendelkezések alkalmazását anélkül is el lehet halasztani, hogy az káros hatást gyakorolna a légi közlekedés biztonságára, mivel a halasztás csak rövid időre szól, és a légi forgalom a Covid19-világjárványból való kilábalás során várhatóan csak lassú ütemben és fokozatosan fog újraindulni, ami alacsonyabb kitettséget eredményez a pszichoaktívanyag-vizsgálatok és a pszichológiai támogatási programok terén azonosított kockázatok tekintetében.

                     (5)

                     Ahhoz, hogy a Covid19-világjárvány során azonnali segítséget lehessen nyújtani a nemzeti hatóságoknak és valamennyi érdekelt félnek, és lehetővé lehessen tenni számukra, hogy az érintett rendelkezések alkalmazásának elhalasztásához igazítsák felkészülési terveiket, e rendeletnek az Európai Unió Hivatalos Lapjában való kihirdetését követő napon hatályba kell lépnie.

                     (6)

                     Az e rendeletben előírt intézkedések összhangban állnak az (EU) 2018/1139 rendelet 127. cikkével létrehozott bizottság véleményével,

               ELFOGADTA EZT A RENDELETET:

            1. cikk
            Az (EU) 2018/1042 rendelet 2. cikkében a harmadik bekezdés helyébe a következő szöveg lép:

               „Az 1. cikk 1. és 3. pontját azonban 2021. február 14-től, a melléklet 3. f) és 6. b) pontját pedig 2018. augusztus 14-től kell alkalmazni.”

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. június 4-én.

                  a Bizottság részéről

                  az elnök

               Ursula VON DER LEYEN

            (1)  HL L 212., 2018.8.22., 1. o.

            (2)  A Bizottság (EU) 2018/1042 rendelete (2018. július 23.) a 965/2012/EU rendeletnek a támogatási programok bevezetéséhez, a hajózó személyzet pszichológiai vizsgálatához, valamint a hajózó személyzet és a légiutas-kísérő személyzet tagjainak alkalmasságát biztosító rendszeres és szúrópróbaszerű pszichoaktívanyag-vizsgálathoz kapcsolódó műszaki követelmények és igazgatási eljárások tekintetében, továbbá az újonnan gyártott, legfeljebb 5 700 kg legnagyobb engedélyezett felszállótömegű, hat és kilenc közötti maximális üzemi utasülésszámú gázturbinás repülőgépek földközelség-jelző rendszerrel való felszerelése tekintetében történő módosításáról (HL L 188., 2018.7.25., 3. o.).


title: A Bizottság (EU) 2020/746 végrehajtási rendelete (2020. június 4.) az (EU) 2019/947 végrehajtási rendeletnek egyes intézkedései alkalmazása kezdőnapjának a Covid19-világjárvány miatti elhalasztása tekintetében történő módosításáról (EGT-vonatkozású szöveg)

text:
                  5.6.2020

                  HU

                  Az Európai Unió Hivatalos Lapja

                  L 176/13

         A BIZOTTSÁG (EU) 2020/746 VÉGREHAJTÁSI RENDELETE
         (2020. június 4.)
         az (EU) 2019/947 végrehajtási rendeletnek egyes intézkedései alkalmazása kezdőnapjának a Covid19-világjárvány miatti elhalasztása tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről szóló, 2018. július 4-i (EU) 2018/1139 európai parlamenti és tanácsi rendeletre (1) és különösen annak 57. cikkére,
         mivel:

                     (1)

                     A Covid19-világjárvány megfékezése érdekében bevezetett intézkedések súlyosan akadályozzák a tagállamokat és a légiközlekedési ágazatot abban, hogy felkészüljenek a légi közlekedés biztonsága terén a közelmúltban elfogadott végrehajtási rendeletek alkalmazására.

                     (2)

                     A kijárási korlátozások, a munkavállalók változó munkakörülményei és rendelkezésre állása, valamint a Covid19-világjárvány valamennyi érdekelt félre gyakorolt jelentős negatív következményeinek kezeléséhez szükséges többletmunka hátráltatja az említett végrehajtási rendeletek alkalmazásának előkészítését.

                     (3)

                     A Covid19-világjárvány következtében az (EU) 2019/947 bizottsági végrehajtási rendelet (2) megfelelő és időben történő végrehajtásához szükséges különböző feladatok – különösen a digitális és interoperábilis nyilvántartási rendszerek létrehozása, valamint a nemzeti jog alapján kiadott engedélyek, nyilatkozatok és tanúsítványok kiigazítása – elkerülhetetlen késedelemmel kerülnek elvégzésre.

                     (4)

                     A szabványosítási folyamat, valamint az ágazat és a szabványügyi testületek által irányított egyéb kapcsolódó tevékenységek, például a vizsgálati módszerek előkészítése vagy a műszaki jellemzők – többek között a távoli azonosítás – tesztelése késedelmet szenvedett. Ez értelemszerűen negatív hatással lesz a gyártók azon képességére, hogy az (EU) 2019/945 felhatalmazáson alapuló bizottsági rendelet (3) szerinti új szabványosított követelményeknek megfelelő, pilóta nélküli légijármű-rendszereket (a továbbiakban: UAS-ek) hozzanak forgalomba.

                     (5)

                     Ezért minden UAS-típus számára lehetővé kell tenni, hogy további 6 hónapig a meglévő feltételek mellett üzemelhessen. Ezért az (EU) 2019/947 végrehajtási rendelet alkalmazásának kezdőnapjait megfelelően el kell halasztani ahhoz, hogy az UAS-ek üzembentartói további 6 hónapig használhassák az (EU) 2019/945 felhatalmazáson alapuló rendeletnek nem megfelelő UAS-eket.

                     (6)

                     Az Európai Unió Repülésbiztonsági Ügynöksége megerősítette a Bizottság felé, hogy a (3) preambulumbekezdésben említett rendelkezések alkalmazását anélkül is el lehet halasztani, hogy az káros hatást gyakorolna a légi közlekedés biztonságára, mivel a halasztás csak rövid időre fog szólni, és a légi forgalom a Covid19-világjárványból való kilábalás során várhatóan lassan fog újraindulni, ami alacsonyabb kockázatot eredményez, a nemzeti jog pedig továbbra is alkalmazandó lesz azokban a tagállamokban, ahol az UAS-ek üzemeltetése engedélyezett.

                     (7)

                     Ahhoz, hogy a Covid19-világjárvány során azonnali segítséget lehessen nyújtani a nemzeti hatóságoknak és valamennyi érdekelt félnek, és lehetővé lehessen tenni számukra, hogy az érintett rendelkezések elhalasztott alkalmazására való felkészülés érdekében kiigazítsák terveiket, e rendeletnek az Európai Unió Hivatalos Lapjában való kihirdetését követő napon hatályba kell lépnie.

                     (8)

                     Az e rendeletben előírt intézkedések összhangban állnak az (EU) 2018/1139 rendelet 127. cikkével létrehozott bizottság véleményével,

               ELFOGADTA EZT A RENDELETET:

            1. cikk
            Az (EU) 2019/947 végrehajtási rendelet a következőképpen módosul:

                        1.

                        A 20. cikkben a „2022. július 1.” szövegrész helyébe „2023. január 1.” lép.

                        2.

                        A 21. cikk a következőképpen módosul:

                                    a)

                                    az (1) bekezdésben a „2021. július 1-ig” szövegrész helyébe „2022. január 1-ig” lép;

                                    b)

                                    a (2) bekezdésben a „2021. július 1-ig” szövegrész helyébe „2022. január 1-ig” lép;

                                    c)

                                    a (3) bekezdésben a „2022. július 1-ig” szövegrész helyébe „2023. január 1-ig” lép.

                        3.

                        A 22. cikkben a „kétéves” szövegrész helyébe „30 hónapos” lép.

                        4.

                        A 23. cikk a következőképpen módosul:

                                    a)

                                    az (1) bekezdés második albekezdése helyébe a következő szöveg lép:
                                    „E rendeletet 2020. december 31-től kell alkalmazni.”;

                                    b)

                                    az (5) bekezdés helyébe a következő szöveg lép:

                                       „(5)   A 15. cikk (3) bekezdését 2022. január 1-jétől kell alkalmazni.”

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. június 4-én.

                  a Bizottság részéről

                  az elnök

               Ursula VON DER LEYEN

            (1)  HL L 212., 2018.8.22., 1. o.

            (2)  A Bizottság (EU) 2019/947 végrehajtási rendelete (2019. május 24.) a pilóta nélküli légi járművekkel végzett műveletekre vonatkozó szabályokról és eljárásokról (HL L 152., 2019.6.11., 45. o.).

            (3)  A Bizottság (EU) 2019/945 felhatalmazáson alapuló rendelete (2019. március 12.) a pilóta nélküli légijármű-rendszerekről és a pilóta nélküli légijármű-rendszerek harmadik országbeli üzembentartóiról (HL L 152., 2019.6.11., 1. o.).